Nafarroako Parlamentuko Mahaiak, 2022ko martxoaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako gaurkotasun handiko galdera, inflazioak langile-familietan dituen efektuak samurtzeko neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko martxoaren 7an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa De Simón Caballero andreak, Legebiltzarreko Erregelamenduan ezartzen denaren babesean, honako galdera hau egiten du, Parlamentu honen hurrengo Osoko Bilkuran ahoz erantzun dakion.

Otsailean zehar, aurreko hilabetearekin alderatuta, kontsumoko prezioen indizea (KPI) % 0,6 igo zen, urtearteko tasa puntu bat baino gehiago igota bat-batean, % 7,4raino, 33 urtean tasarik altuena, hain zuzen ere 1989ko uztailaz geroztik.

Otsaileko datuarekin, urtearteko KPIak hamalaugarren tasa positiboa lortu du jarraian, astelehen honetan Estatistikako Institutu Nazionalak argitara emandako datuen arabera.

Horri jarraikiz, otsaileko urtearteko KPIa % 7,4raino igo izanaren arrazoia da haren osagai gehienetan igoera nagusitu dela; bereziki, elikagai eta edari alkoholgabeetan eta erregaietan, eta era berean argindarraren prezioen portaera, otsailean jaitsiera apalagoa izan dutelako 2021eko otsailean baino.

Inflazioak langile-familietan dituen efektuak samurtzeko inolako neurririk aurreikusi al du Nafarroako Gobernuak?

Iruñean, 2022ko otsailaren 28an

Foru parlamentaria: Marisa de Simón Caballero